**VÁLLALKOZÁSI SZERZŐDÉS**

amely létrejött egyrészről a

|  |  |
| --- | --- |
| név: | Debreceni Ipari Centrum Kft. |
| székhely:  | 4025 Debrecen, Piac u. 77. I/8 |
| cégjegyzékszám:  | 09-09-028003 |
| adószám:  | 25704866-2-09 |
| bankszámlaszám:  | 11738008-21208928 |
| képviseli:  | Szobonya Péter ügyvezető |

mint megrendelő(a továbbiakban: **Megrendelő**),

másrészről a

|  |  |
| --- | --- |
| név: |  |
| székhely:  |  |
| cégjegyzékszám:  |  |
| adószám:  |  |
| bankszámlaszám:  |  |
| képviseli:  |  |

mintvállalkozó (a továbbiakban: **Vállalkozó**), együtt, mint Felek, Szerződő felek között az alábbiak szerint:

**Előzmények**

A Megrendelő „**A debreceni Déli Gazdasági Övezet burkolt felületeinek síktalanítási és hóeltakarítási munkáinak ellátása***”* címen nyílt pályázati versenyeljárást folytatott le. Jelen vállalkozási szerződés ezen eljárás eredményeként jött létre, az Eljárás Ajánlatkérője, mint Megrendelő és az Eljáráson nyertes Ajánlattevő, mint Vállalkozó között, az Eljárás dokumentumaiban foglalt célok maradéktalan teljesítésére.

1. **A szerződés tárgya**
	1. Megrendelő megrendeli a Vállalkozótól a debreceni Déli Gazdasági Övezetben található mintegy 4.205 m hosszúságú belső úthálózat, és az ahhoz kapcsolódó mintegy 190 m hosszúságú kerékpárút, összesen mintegy 32.456 m2 nagyságú útburkolat, járda, várakozóhely gépi, kézi síktalanítási és hóeltakarítási munkálatainak ellátását, a Megrendelő által küldött egyedi megrendelések szerint, 24 órás rendelkezésre állással. A feladatokkal érintett terület helyszínrajzát a jelen szerződés 1. sz. melléklete tartalmazza.
	2. A fenti 1.1 pontban rögzített feladatok támogatása érdekében a jelen szerződés alapján Vállalkozó a szerződés teljes tartama alatt köteles 0-24 órás „időjárási ügyeletet” működtetni, melynek segítségével folyamatosan figyelemmel kíséri a meteorológiai helyzetet. Az előrejelzett várható havazás, fagyás esetén legalább 3 órával korábban a Vállakozó köteles a Megrendelőt telefonon értesíteni.
	3. Felek kifejezetten rögzítik azon megállapodásukat, miszerint jelen pont viszonylatában a Megrendelőnek semmilyen mennyiségi lehívási kötelezettsége nincs Vállalkozó felé.
2. **A Felek jogai, kötelezettségei**
	1. Vállalkozó jogai és kötelezettségei
		1. A Megrendelő az 1.1. pontban meghatározott feladatokat szóbeli, telefonos egyeztetést követően írásban megküldött eseti megrendelésekkel rendeli meg a Vállalkozótól.
		2. A Felek akként állapodnak meg, hogy jelen szerződés tartama alatt a Megrendelőtől kapott eseti megrendeléseknek megfelelően a Vállalkozó az útburkolat, járdák, várakozóhelyek gépi, kézi téli síktalanítását és hóeltakarítását a bejelentéstől számítva 45 percen belül megkezdi és az 1.1 pontban meghatározott teljes területen a munkakezdéstől számított 2 órán belül azt elvégzi.
		3. A Vállalkozó az aktuális hóügyeletes elérhetőségét minden hónap első napján a Megrendelő rendelkezésre bocsájtja.
		4. Jelen szerződés alapján a Vállalkozó köteles a feladatot legjobb tudása szerint, maradéktalanul, I. osztályú minőségben, elvárt határidőre elvégezni, valamint köteles a feladattal kapcsolatos minden szervezési és technikai feladatnak eleget tenni, előkészíteni és lebonyolítani azokat. Vállalkozó a Megrendelő elvárásait és az általa támasztott minőségi követelményeket a jelen vállalkozási szerződés aláírását megelőzően megismerte, mely tényt a jelen vállalkozási szerződés aláírásával kifejezetten elismer.
		5. Vállalkozó kijelenti, hogy tevékenysége ellátásához szükséges gyakorlattal, jogosultságokkal és képesítésekkel, valamint a jelen szerződés hatálya alá tartozó tevékenységek szabályszerű, jogszerű ellátásához szükséges valamennyi személyi és tárgyi feltétellel rendelkezik, és tudomásul veszi, hogy a feladat elvégzésével kapcsolatosan felmerült valamennyi költség őt terheli.
		6. Vállalkozó a Megrendelő utasítása szerint köteles eljárni. Ha Megrendelő célszerűtlen vagy szakszerűtlen utasítást ad, Vállalkozó köteles őt erre figyelmeztetni. Ha Megrendelő a figyelmeztetés ellenére az utasítását fenntartja, Vállalkozó a szerződéstől elállhat vagy a feladatot Megrendelő utasításai szerint, a Megrendelő kockázatára elláthatja. Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
		7. Vállalkozó köteles a Megrendelőt minden olyan körülményről haladéktalanul értesíteni, amely a vállalkozás eredményességét vagy kellő időre való elvégzését veszélyezteti vagy gátolja. Az értesítés elmulasztásából eredő kárért Vállalkozó felelős.
		8. Vállalkozó alvállalkozó igénybevételére jogosult. Vállalkozó az általa bevont alvállalkozó tevékenységéért úgy felel, mintha maga járt volna el.
		9. Vállalkozó a vállalt feladatok ellátása során a saját személyi és tárgyi feltételeit, eszközeit köteles igénybe venni, a vállalkozói díj erre figyelemmel került meghatározásra.
		10. A munkavégzéshez szükséges eszközök, szóróanyag és egyéb anyagok biztosítása a Vállalkozó feladata. A Vállalkozó köteles szavatolni azt, hogy az általa használt szóróanyag a környezetet (különösen a burkolt felületeket, az azokon vagy a környezetükben elhelyezett egyéb létesítményeket, illetve az érintett területek szomszédságában vagy közelében lévő növényzetet) nem károsítja. A Megrendelő kétség esetén határidő tűzésével kérheti a Vállalkozót, hogy igazolja az általa használt szóróanyag minőségének megfelelőségét, illetve amennyiben a Vállalkozó ezt határidőben megfelelően nem igazolja a Megrendelő felé, akkor Megrendelő kérheti más szóróanyag felhasználását.
		11. Vállalkozó köteles betartani a tevékenységre vonatkozó szakmai munkavédelmi, tűzvédelmi, környezetvédelmi, vagyonvédelmi, és foglalkozás-egészségügyi előírásokat betartani, illetve betartatni, és az ezen előírások megszegésével okozott károkat a Megrendelő, illetve a károsult harmadik személyek számára haladéktalanul és teljeskörűen megtéríteni, különösen a Vállalkozó által biztosított útszóróanyag használatából eredő károkat.
	2. A Megrendelő jogai és kötelezettségei
		1. Megrendelő az 2.1.1 pont szerinti eseti megrendelését email-ben köteles a Vállalkozónak megküldeni. A Felek eltérő megállapodása hiányában Megrendelő a feladat elvégzését bármikor ellenőrizheti. Vállalkozó nem mentesül a szerződésszegés jogkövetkezményei alól amiatt, hogy Megrendelő a Vállalkozó tevékenységét nem vagy nem megfelelően ellenőrizte.
		2. Megrendelő vállalja, hogy Vállalkozót minden részletre kiterjedően és hitelesen tájékoztatja az elvégzendő feladat körülményeiről, elvárásairól és speciális feltételeiről. Megrendelő köteles a feladatok teljesítéséhez szükséges adatokat, információkat és dokumentumokat a Vállalkozó rendelkezésére bocsátani.
		3. A feladat elvégzését és a munka átadás-átvételét követően Megrendelőnek 8 munkanap áll rendelkezésére, hogy Vállalkozónak jelezze az esetleges hibákat, és felszólítsa őt azok kijavítására, korrekcióra, ezáltal a szerződésszerű teljesítésre.
		4. Amennyiben nyilvánvalóvá válik, hogy a Vállalkozó a vállalt kötelezettségeinek nem fog tudni szerződésszerűen eleget tenni, Megrendelő jogosult – a teljesítés megkezdését megelőzően - a jelen szerződéstől elállni, a teljesítés megkezdését követően írásban azonnali hatállyal felmondani azt, és a szerződésszegésre vonatkozó szabályok szerint kártérítést követelhet.
		5. Amennyiben nyilvánvalóvá válik, hogy a Vállalkozó teljesítése hibás lesz, a Megrendelő a hiba kiküszöbölésére megfelelő határidőt tűz, melynek eredménytelen eltelte után a Megrendelő gyakorolhatja a hibás teljesítésből eredő jogosultságait.
3. **A szerződés időtartama**
	1. Jelen szerződés határozott időtartamra jön létre.

A szerződés kezdőnapja: 2024. november 15.

A szerződés záró napja: 2025. március 15.

* 1. Felek egybehangzóan elfogadják, hogy jelen szerződésben foglalt egyes pontok joghatásai (pl. titoktartás, hibás teljesítés jogkövetkezményei, stb.) a jelen pontban foglalt időtartamon túlnyúlhatnak.
	2. Felek megállapodnak abban, hogy jelen szerződés minden további jognyilatkozat nélkül megszűnik, amennyiben a jelen szerződés által igénybe vett szolgáltatások ellenértéke eléri vagy meghaladja a 14.500.000 Ft + ÁFA számlázási összeghatárt.
1. **A vállalkozói díj és a fizetési feltételek**
	1. A Felek megállapodnak abban, hogy Megrendelő a jelen szerződés szerződésszerű teljesítéséért a versenyeljárásban tett ajánlatának megfelelően az alábbi egységárak mentén számított nettó vállalkozói díjat fizeti meg.
* Rendelkezésre állás havi díja: … Ft/hónap
* Kivonulásonkénti munkadíj: … Ft/hónap

A fenti díjazás tartalmaz minden járulékos költséget, beleértve a felhasznált szóróanyagot, és minden erőforrás költségét, amelyet a vállalkozó a teljesítés során igénybe vesz.

* 1. Szerződő felek akként állapodnak meg, hogy a szerződés szerinti valamennyi teljesítést a 4.1 pont szerint meghatározott díjazás alapján, havi rendszerességgelszámolnak el.
	2. A Vállalkozó a tárgyhónap utolsó napjával írásbeli összesítést készít a tárgyhónapban elvégzett feladatokról a Megrendelő számára. A teljesítés igazolása a tárgyhónapot követő hónap 5. napjáig történik. A Vállalkozó szerződésszerű teljesítésének igazolására Szobonya Péter ügyvezető jogosult.
	3. A vállalkozói díjat a Megrendelő a feladatok igazolt teljesítését követően a Vállalkozó által kiállított számla ellenében, a számla keltétől számított 30 napon belül banki átutalással teljesíti a Vállalkozó bankszámlájára. A Megrendelő fizetési késedelme esetén Vállalkozó a Ptk. 6:155 § (1) szerinti késedelmi kamatra jogosult. Vállalkozó tudomásul veszi, hogy Megrendelő részteljesítést nem fogad el, Vállalkozó részszámla kiállítására és előleg igénylésére nem jogosult.
	4. A vállalkozói díj az elvégzett munkáról felvett teljesítési igazolás aláírását követően kiállított számla alapján válik esedékessé.
	5. Felek rögzítik, hogy a vállalkozói díj a feladat ellátásával összefüggésben valamennyi észszerűen és rendeltetésszerűen felmerülő költséget tartalmaz, teljeskörű fedezetet nyújt mindazon feladatok elvégzésére, amelyek a jelen szerződés alapján a Vállalkozó feladatát képezik, így azon felül Vállalkozó semmilyen jogcímen nem jogosult egyéb díj- vagy költségtérítésre.
1. **Kapcsolattartó személyek**
	1. A Megrendelő részéről:

Nagy Levente üzemeltetési szakértő

Tel.: +36 30 084 3641, e-mail: nagy.levente@dicpark.com, vagy

Szobonya Péter ügyvezető

Tel: +36 20 268 3963, e-mail: szobonya.peter@dicpark.com

* 1. A Vállalkozó részéről:

……………………

Tel.: …………………, e-mail: ……………………… vagy

…………………… Tel.: …………………, e-mail: ………………………

1. **Vegyes rendelkezések**
	1. Szerződés módosítása, megszüntetése
		1. A jelen szerződést a Felek közös megegyezéssel történő írásbeli megállapodással bármikor módosíthatják és megszüntethetik. Felek megállapodnak abban, hogy a fentebb leírt adataikban bekövetkezett változások (kivéve a nevet érintő változás) okán nem szükséges szerződésmódosítást felvenni, a változás közlése a másik Fél által postai úton megküldött levél formájában történik.
		2. Szerződésszegés esetén azonnali hatállyal, rendkívüli felmondással megszüntethető jelen szerződés az alábbiak szerint. Amennyiben a Felek bármelyike jelen szerződésben foglalt, vagy abból eredő kötelezettségét megszegi, a másik Fél írásban és részletesen köteles tájékoztatni a szerződésszegő Felet a kötelezettségszegés tartalmáról, és az elvárt szerződésszerű magatartás módjáról. A szerződésszegő Fél köteles a szerződéses kötelezettségének ésszerű határidőn belül, de legkésőbb a másik Fél által a felszólításban megjelölt póthatáridőre eleget tenni, vagy a szerződésszegést más, a másik Fél által elfogadható módon maradéktalanul orvosolni. Amennyiben a szerződésszegő Fél kötelezettségét a felszólítás ellenére sem teljesíti, a vétlen Fél jogosult a jelen szerződést a póthatáridő eredménytelen elteltét követően azonnali hatállyal írásban felmondani.

Amennyiben a jelen szerződés az időbeli hatály lejárata előtt bármilyen formában megszűnik, felek az addig teljesített részfeladatokkal egymással elszámolnak. Ez alól kivételt képez az az eset, ha a Vállalkozó magatartása miatt a szerződés rendkívüli felmondással megszüntetésre kerül, ez esetben az elszámolás a körülmények figyelembevétele mellett történik. A jelen szerződés szerint közölt rendkívüli felmondás abban az esetben tekinthető érvényesen közöltnek, ha az írásban történt. Az írásbeli közlés kézbesítése történhet személyesen (a másik Fél által aláírt elismervény ellenében) vagy postai úton, a másik Félnek a jelen szerződésben rögzített székhelyére történő ajánlott postai küldemény feladásával.

Nincs szükség előzetes írásbeli felszólításra:

Vállalkozó felé:

* ha a jelen szerződés előírásait súlyosan, vagy olyan mértékben szegi meg, amely révén a szerződésben foglaltak teljesülése veszélyeztetetté válik,
* ha a szerződésszegés esetére a jelen szerződés az azonnali hatályú felmondás gyakorlásának lehetőségét kifejezetten nevesíti,
* ismételten előforduló szerződésszegés esetében;

Megrendelő felé:

* ha Megrendelő jelen szerződésben rögzített kötelezettségeinek megsértésével folyamatosan akadályozza, vagy meghiúsítja Vállalkozó által elvégzendő szolgáltatás teljesítését.
	+ 1. Felek megállapodnak abban, hogy a jelen szerződést rendes felmondás útján egyik Fél sem jogosult megszüntetni.
	1. Szerződést biztosító mellékkötelezettségek
		1. Amennyiben Vállalkozó a jelen szerződés szerinti tevékenységre vonatkozó bármely kötelezettségét olyan okból, melyért felelős, határidőben nem teljesíti, vagy a teljesítés meghiúsul, vagy a késedelem olyan mértékű, amely a Megrendelőnél érdekmúlást eredményez, vagy a Vállalkozó hibásan teljesít, a Megrendelő a jelen pont szerinti kötbérösszegekre jogosult. Megrendelő a kötbérigényét attól függetlenül érvényesíteni jogosult, hogy Vállalkozó szerződésszegéséből kára származott-e.
		2. A késedelmi kötbér mértéke késedelmes óránként számított nettó 50.000 Ft.

Felek megállapodnak, hogy a késedelmi kötbér megfizetése a teljesítés alól Vállalkozót nem mentesíti.

* + 1. Amennyiben Vállalkozó a jelen szerződésben rögzített bármely feladat elvégzése során olyan okból, melyért felelős, hibásan teljesít, hibás teljesítési kötbért köteles fizetni Megrendelő számára. A hibás teljesítési kötbér mértéke a hibás teljesítéssel érintett feladatra számított nettó vállalkozói díj 25 %-a.
		2. Vállalkozó kötelezi magát, hogy amennyiben bármely feladattal 5 órát meghaladó késedelembe esne, a teljesítés a felelősségi körébe tartozó okból meghiúsulna, úgy meghiúsulási kötbér jogcímén köteles nettó 500.000 Ft meghiúsulási kötbért fizetni Megrendelő részére. Megrendelő a meghiúsulási kötbér érvényesítésével egyidejűleg jogosult azonnali hatállyal felmondani a jelen szerződést. A Felek a szerződés teljesítését különösen akkor tekintik meghiúsultnak, ha
* a Vállalkozó a teljesítést jogos ok nélkül megtagadja;
* a Vállalkozó a szerződést jogellenesen felmondja;
* a szerződés teljesítése a Vállalkozó érdekkörében felmerült okból lehetetlenül;
* a Megrendelő által igényelt tevékenységek, illetve a létrehozott eredmény lényeges és ismétlődő súlyos hibája megállapítható vagy a Megrendelő által a szerződésszerű teljesítésre meghatározott póthatáridő is eredménytelenül telik el;
* Vállalkozó ellen csőd- vagy felszámolási eljárás vagy végelszámolás indul, kivéve a Cstv. 11. § (2) bekezdés h) pontjában foglaltakat.
	+ 1. Felek meghiúsultnak tekintik az adott részteljesítést is, ha a 2.1.1. pont szerinti szolgáltatást Vállalkozó nem végzi el megfelelő gyakorisággal, mely esetben Vállalkozó a 6.2.4. pont szerinti meghiúsulási kötbért köteles megfizeti a Megrendelő felé.
		2. Felek vállalják, hogy a jelen szerződés teljesítése során tudomásukra jutott minden adatot, információt, üzleti titokként bizalmasan kezelnek, azokat harmadik személynek át nem adják. Jelen rendelkezés nem terjed ki azon feladatokra és információkra, amelyek a közérdekű adatok nyilvánosságára és közérdekből nyilvános adatra vonatkozó törvényben meghatározott adatszolgáltatási és tájékoztatási kötelezettség alá esnek.
		3. Vállalkozó kijelenti, hogy a jelen szerződés aláírásakor a nemzeti vagyonról szóló 2011. évi CXCVI. tv. szerinti átlátható szervezetnek minősül. A szerződést Megrendelő kártalanítás nélkül és azonnali hatállyal felmondhatja, illetve jogosult attól elállni, ha Vállalkozó már nem minősül átlátható szervezetnek, vagy e pont szerinti nyilatkozata valótlannak bizonyul.
		4. Felek jelen szerződésből eredő jogvitáikat elsősorban békés úton kívánják rendezni. Ennek eredménytelensége esetére kikötik – perértéktől függően – a Debreceni Járásbíróság, illetve a Debreceni Törvényszék kizárólagos illetékességét.
		5. A szerződő felek kötelesek a szerződés teljesítése során a szerződésszerű teljesítést elősegítő módon, kölcsönösen együttműködni. Jelen szerződésben nem, vagy nem kellő részletességgel szabályozott kérdésekben a Ptk. szabályai az irányadóak. Felek a hallgatólagos jogfeladás tilalmában állapodnak meg, amely azt jelenti, hogy amennyiben bármikor, bármelyik szerződő Fél nem képes a másik Felet valamely, a jelen szerződésben foglalt szerződéses kötelezettség szigorú betartására kötelezni, az nem jelenti az arról való lemondást, hogy később a szerződésszerű magatartás kikényszeríthetővé váljék. A hallgatólagos jogfeladás tilalma kiterjed arra is, hogy amennyiben valamely rendelkezés a Fél által megsértésre kerül, és a másik Fél nem lép fel azonnal ez ellen, úgy ez nem jelenti azt, hogy ezzel a vétlen Fél hozzájárulását adná ahhoz, hogy a későbbiekben a rendelkezés a másik Fél által ismételten megsértésre kerüljön.
		6. Felek megállapodnak, hogy a jelen szerződésben nem vagy nem kimerítően szabályozott kérdésekben a mindenkor hatályos magyar Polgári Törvénykönyv és a szerződés tárgyára vonatkozó hatályos jogszabályok irányadók. Felek a jelen szerződést, mint akaratukkal mindenben megegyezőt, jóváhagyólag aláírásukkal látták el, 2 db egymással szó szerint mindenben megegyező eredeti példányban, melyből 1 példány Megrendelőt, 1 példány Vállalkozótillet meg.

Debrecen, 2024. november ...

|  |  |
| --- | --- |
| **Megrendelő képviseletében**...........................................**Szobonya Péter**ügyvezetőDebreceni Ipari Centrum Kft. | **Vállalkozó képviseletében**.......................................... **………………..**……………………..……………………..  |

Mellékletek:

1. sz. melléklet: Debrecen Déli Gazdasági Övezet – helyszínrajz
2. sz. melléklet: Ajánlattételi felhívás és beszerzési dokumentáció és annak mellékletei
3. sz. mellékelt: Árajánlat
4. sz. melléklet: A vállalkozó nyilatkozatai

1. sz. melléklet

**Debrecen Déli Gazdasági Övezet
helyszínrajz**

